

TIEDOTE 3/2024

Hyvät yhdistyksen jäsenet

Joulu hiipii jo hiljaa mieliin ja arkiseen elämään. Kranssit, valot ja herkut näyttävät houkuttelevilta ja inspiroivat suunnittelemaan omiakin puuhia. Voisiko tänä vuonna tehdä jotain uutta tai eri tavalla ja toimia Armi Ratian opein, että ”on hyvä välttää entisiä polkuja”. Kuvassa on erilaisia torttumalleja, joista voi valita kauneimmat tämän vuoden tortuiksi ☺

COTES-OHJELMAA VUODELLE 2025

Suomen Kansallisteatteriin menemme keskiviikkona 29.1.2025 klo 19 katsomaan

**Jäniksen vuosi**-näytelmää, joka esitetään suurella näyttämöllä.

Lipun hinta on 40 € jäseniltä ja 58 € ystäviltä.

Ilmoittautumiset bjoutsen@hotmail.com tai viestillä no 050 411 4437.

Maksu 2.1.25 mennessä yhdistyksen tilille FI 24 80001870 8585 38.

Helmikuussa 26.2. klo 17 on vuorossa **Tove Jansson – Paratiisi** – näyttely Helsingin taidemuseossa, HAM (Tennispalatsi, Et.Rautatiekatu 8). Cotes tarjoaa opastuksen ja sisäänpääsyn kukin hoitaa itse tai käyttää museokorttia. Ilmoittaudu mukaan sannamhovi@gmail.com tai viestilla 0500 758039.

Muiden hyväksi tekeminen on puhuttanut Cotesin hallitusta. Tämän vuoden **stipendi 200 euroa** onkin päätetty antaa hyvälle hankkeelle, joka edistää yhteishenkeä tai vie jotain alaamme liittyvää taitoa tms. eteenpäin ja on siis muiden hyväksi tekemistä. Kerro toiminnasta tai hankkeestasi perustellen, miksi juuri se on kuvatunlainen ja mihin raha käytettäisiin. Lähetä hakemus puheenjohtaja Brita-Liisa Joutsenen yllämainittuun sähköpostiin 31.12.2024 mennessä.

 Mukavia jouluvalmisteluja ja 

 paljon hyvää mieltä !!

 Cotesin hallitus